ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη θέσπιση προγράμματος για την αύξηση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008) ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2002/0165 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη θέσπιση προγράμματος για την αύξηση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008)

1. Εισαγωγή

Το άρθρο 251, παράγραφος 2, τρίτο εδάφιο, σημείο γ) της συνθήκης ΕΚ προβλέπει ότι η Επιτροπή γνωμοδοτεί σχετικά με τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παρουσιάζει παρακάτω τη γνώμη της σχετικά με τις 7 τροπολογίες που πρότεινε το Κοινοβούλιο.

2. Ιστορικο

α) Διαβίβαση της πρότασης της Επιτροπής (COM(2002) 401 τελικό 2002/0165 (COD)) στο Ευρωπαϊκό Κοινοβούλιο και στο Συμβούλιο: 18 Ιουλίου 2002.

β) Γνωμοδότηση της Ευρωπαϊκής Οικονομικής και Κοινωνικής Επιτροπής: 26 Φεβρουαρίου 2003.

γ) Γνωμοδότηση της Επιτροπής των Περιφερειών: 9 Απριλίου 2003.

δ) Γνωμοδότηση του Ευρωπαϊκού Κοινοβουλίου (σε πρώτη ανάγνωση): 8 Απριλίου 2003.

ε) Έγκριση της τροποποιημένης πρότασης της Επιτροπής (COM(2003) 239 τελικό 2002/0165 (COD)) σύμφωνα με το άρθρο 250, παράγραφος 2 της συνθήκης: 29 Απριλίου 2003.

στ) Έκδοση της κοινής θέσης του Συμβουλίου: 16 Ιουνίου 2003.

ζ) Έγκριση των τροπολογιών του Κοινοβουλίου σε δεύτερη ανάγνωση: 21 Οκτωβρίου 2003.

3. Σκοποσ τησ προτασησ

Βάση του άρθρου 149, η πρόταση επιδιώκει τη θέσπιση ενός κοινοτικού προγράμματος το οποίο θα έχει ως γενικό στόχο την αύξηση της ποιότητας της εκπαίδευσης μέσω της βελτίωσης της προβολής της ευρωπαϊκής τριτοβάθμιας εκπαίδευσης σε όλο τον κόσμο και της ενίσχυσης της συνεργασίας με τρίτες χώρες προκειμένου να βελτιωθεί η ανάπτυξη των ανθρώπινων πόρων και να προωθηθεί ο διάλογος και η κατανόηση μεταξύ ανθρώπων και πολιτισμών. Η πρόταση αποτελεί απάντηση στις προκλήσεις που αντιμετωπίζει σήμερα η ευρωπαϊκή τριτοβάθμια εκπαίδευση, ιδίως στην ανάγκη ενθάρρυνσης της διαδικασίας σύγκλισης της δομής των πτυχίων και αύξησης της παγκόσμιας ελκυστικότητάς τους. Πρόκειται για θέματα που βρίσκονται στο επίκεντρο της διαδικασίας Σορβόννης / Μπολόνιας / Πράγας και της εθνικής μεταρρύθμισης στην τριτοβάθμια εκπαίδευση στα κράτη μέλη.

4. Γνωμη τησ Επιτροπησ σχετικα με τισ τροπολογιεσ του Ευρωπαϊκου Κοινοβουλιου

Συνολικός αριθμός τροπολογιών: 7

Τροπολογίες που έγιναν πλήρως δεκτές: 7

Τροπολογίες που έγιναν δεκτές από την Επιτροπή

Η Επιτροπή δέχεται έξι τροπολογίες οι οποίες συμβάλλουν στην αποσαφήνιση και την ενίσχυση ορισμένων πτυχών του κειμένου:

- Η τροπολογία 1 προσθέτει μια αναφορά που διευκρινίζει ότι η τριτοβάθμια επαγγελματική κατάρτιση αποτελεί μέρος της τριτοβάθμιας εκπαίδευσης. η τροπολογία 2 εισάγει μια νέα αιτιολογική σκέψη που αναφέρεται στην ανανέωση των υφιστάμενων προγραμμάτων και στην προώθηση της πρόσβασης των ευρωπαίων φοιτητών στο Erasmus Mundus. οι τροπολογίες 3 και 6 ενισχύουν την έννοια των κύκλων μαθημάτων μάστερ του Erasmus Mundus που επιλέγονται με βάση την ποιότητα του κύκλου μαθημάτων και την ποιότητα των μέτρων για τη φιλοξενία των φοιτητών. και οι τροπολογίες 4 και 7 ενισχύουν τις αναφορές στη μάθηση και στη χρήση δύο γλωσσών (χωρίς να θίγεται η γλώσσα διδασκαλίας) που καλύπτονται ήδη στο παράρτημα.

Η Επιτροπή δέχεται επίσης την τροπολογία 5, η οποία προτείνει προϋπολογισμό ύψους 230 εκατ. ευρώ για το πρόγραμμα. το ποσό αυτό είναι επαρκές για ένα βασικό πρόγραμμα όπως το Erasmus Mundus και συνάδει με το δημοσιονομικό προγραμματισμό της Επιτροπής για τη διευρυμένη Ευρωπαϊκή Ένωση.

5. Συμπερασμα

Σύμφωνα με το άρθρο 250, παράγραφος 2 της συνθήκης ΕΚ, η Επιτροπή τροποποιεί την πρότασή της με βάση τα προαναφερθέντα.